
# Халисә Ширмән: «Йомшак кына басып аяк очларыма...»

(ШИГЫРЬ)

Йомшак кына басып аяк очларыма

Башлыйм һәр көн шәһәр иртәсен.

Мияулама, песи, аһ, шаулама, чәйнек –

Йоклый әле тормыш иптәшем!

«Чү, диямен, тукта!» торган балаларга, –

«Бигрәк каты дөп-дөп басасыз!

Сөйләшегез әкрен, киенегез әкрен –

Йоклый әле сезнең атагыз!»

Тәмле коймак пеште, чәй дә кайнап чыкты,

Эшкә дә бар инде китәсем...

Кояш керде мәллә бу бүлмәгә, дисәм −

Торып чыккан тормыш иптәшем!

Следите за самым важным и интересным в Telegram-каналеТатмедиа

## Нет комментариев
Халисә Ширмән: «Йомшак кына басып аяк очларыма...»